Чаму варта казаць пра гэтую перспектыву, пра выйсце? Я, прынамсі, назаву дзве праблемы, якія, на мой погляд, сёння стаяць перад чалавекам, чалавецтвам, асабіста перада мной і, як мне падаецца, перад людзьмі, якія больш ці меньш рэфлексіўна спрабуюць вызначыць сябе, асэнсаваць сваё існаванне. Праблем, зразумела, значна больш, але я буду казаць пра дзве, якія вельмі важныя. Яны абедзве пра несувымернасць.